2003/343/EY: Euroopan yhteisön ja entisen Jugoslavian tasavallan Makedonian yhteistyöneuvoston päätös N:o 1/2003, tehty 24 päivänä huhtikuuta 2003, sen työjärjestyksen muuttamisesta



Virallinen lehti nro L 121 , 16/05/2003 s. 0025 - 0027



Euroopan yhteisön ja entisen Jugoslavian tasavallan Makedonian yhteistyöneuvoston päätös N:o 1/2003, tehty 24 päivänä huhtikuuta 2003, sen työjärjestyksen muuttamisesta (2003/343/EY) YHTEISTYÖNEUVOSTO, joka ottaa huomioon Euroopan yhteisön ja entisen Jugoslavian tasavallan Makedonian yhteistyösopimuksen(1) ja erityisesti sen 33 ja 36 artiklan, ottaa huomioon Euroopan yhteisöjen ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen(2) ja erityisesti sen 37 artiklan. ottaa huomioon Euroopan yhteisön ja entisen Jugoslavian tasavallan Makedonian yhteistyösopimuksella perustetun yhteistyöneuvoston työjärjestyksen ja erityisesti sen 7 artiklan, sekä katsoo seuraavaa: (1) Euroopan yhteisön ja entisen Jugoslavian tasavallan Makedonian yhteistyösopimus tuli voimaan 1 päivänä tammikuuta 1998. (2) Euroopan yhteisöjen ja entisen Jugoslavian tasavallan Makedonian kauppaa ja kaupan liitännäistoimenpiteitä koskeva väliaikainen sopimus tuli voimaan 1 päivänä kesäkuuta 2001. (3) Euroopan yhteisön ja entisen Jugoslavian tasavallan Makedonian yhteistyösopimuksen mukaisesti perustetun yhteistyöneuvoston työjärjestys on vahvistettu 20 päivänä maaliskuuta 1998 tehdyllä Euroopan yhteisön ja entisen Jugoslavian tasavallan Makedonian yhteistyöneuvoston päätöksellä N:o 1/98(3), ON PÄÄTTÄNYT SEURAAVAA: Ainoa artikla Korvataan 20 päivänä maaliskuuta 1998 tehdyn Euroopan yhteisön ja entisen Jugoslavian tasavallan Makedonian yhteistyöneuvoston päätöksen N:o 1/98 liite tämän päätöksen liitteellä. Tehty Brysselissä 24 päivänä huhtikuuta 2003. Yhteistyöneuvoston puolesta Puheenjohtaja (1) EYVL L 348, 18.12.1997, s. 2. (2) EYVL L 124, 4.5.2001, s. 2. (3) EYVL L 190, 4.7.1998, s. 48. LIITE TALOUS- JA RAHOITUSASIOIDEN TYÖRYHMÄ Tehtävät 1. Työryhmän yleistavoitteet ovat talouskehityksen ja -politiikkojen tarkastelu sekä taloudellisen ja teknisen yhteistyön ja rahoitusyhteistyön seuranta ja sen yhteinen analysointi Euroopan yhteisön ja entisen Jugoslavian tasavallan Makedonian yhteistyösopimuksen 4, 10 ja 11 artiklan sekä Euroopan yhteisön ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen 31 ja 32 artiklan mukaisesti entisen Jugoslavian tasavallan Makedonian talouskehityksen edistämiseksi sekä Euroopan yhteisön ja entisen Jugoslavian tasavallan Makedonian taloudellisten siteiden lujittamiseksi. 2. Työryhmä käsittelee erityisesti seuraavia erityisaiheita: - kansantalouden kehitys ja makrotalouspolitiikat Euroopan yhteisössä ja entisessä Jugoslavian tasavallassa Makedoniassa, - rakenteelliset uudistukset, rahoitusalan uudistus mukaan luettuna, - pienten ja keskisuurten yritysten ja yritystoiminnan kehittäminen, - pääomanliikkeiden helpottaminen ja asteittainen vapauttaminen, - tilastojärjestelmät. MAA- JA KALATALOUDEN TYÖRYHMÄ Tehtävät 1. Työryhmän yleistavoitteena on käsitellä maataloustuotteisiin, jalostettuihin maataloustuotteisiin ja kalataloustuotteisiin liittyviä asioita. Työryhmä valvoo osapuolten velvoitteiden täytäntöönpanoa kyseisillä aloilla ja toteuttaa yhteisselvityksen maatalousyhteistyöstä Euroopan yhteisön ja entisen Jugoslavian Makedonian yhteistyösopimuksen 6 ja 9 artiklan, Euroopan yhteisön ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen 11-17 artiklan, liitteiden III, IV ja V ja pöytäkirjan 3 sekä viinipöytäkirjan mukaisesti. 2. Työryhmä käsittelee erityisesti seuraavia asioita: - entisen Jugoslavian tasavallan Makedonian ja Euroopan yhteisön maatalousalan, maatalouspolitiikan ja maaseudun kehittämiseen liittyvien ongelmien tarkastelu, - jalostetut maataloustuotteet, - kalatalous ja vesiviljely, - eläinlääkintä- ja kasvinsuojeluasiat sekä sen tutkiminen, onko yhteistyön kehittäminen mahdollista kyseisellä alalla, - elintarvikkeiden turvallisuus. SISÄMARKKINOIDEN JA KILPAILUN TYÖRYHMÄ Tehtävät 1. Työryhmän yleistavoite on tarkastella lainsäädäntöuudistusta Jugoslavian entisessä tasavallassa Makedoniassa. Työryhmä asettaa ensisijaisia tavoitteita, yksilöi politiikkoja sekä valvoo ja analysoi entisen Jugoslavian tasavallan Makedonian lainsäädännön yhdenmukaistamista yhteisön lainsäädännön kanssa Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen 68 artiklan sekä Euroopan yhteisön ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen 33-35 artiklan mukaisesti. 2. Työryhmä käsittelee entisen Jugoslavian tasavallan Makedonian lainsäädännön asteittaista lähentämistä yhteisön säännöstöön sisämarkkinoihin liittyvillä aloilla ja erityisesti seuraavilla erityisaloilla: - kilpailu ja valtiontuki, - teollis- ja tekijänoikeudet sekä kaupalliset oikeudet, - julkiset hankinnat, - yhtiöoikeus, - kirjanpito, - tietosuoja, - standardointi, varmentaminen, vaatimustenmukaisuuden arviointi ja markkinoiden valvonta, - kuluttajansuoja. KAUPAN, RAUTA- JA TERÄSTUOTTEIDEN, TULLIN JA VEROTUKSEN TYÖRYHMÄ Tehtävät 1. Työryhmän tavoitteina on keskustella kaikista kauppapolitiikkaan ja yhteistyöhön tulliasioissa liittyvistä asioista ja valvoa niitä Euroopan yhteisön ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen 2-10, 18-30 ja 36 artiklan, liitteiden I ja II sekä pöytäkirjojen 1, 2, 4 ja 5 mukaisesti. 2. Työryhmä käsittelee erityisesti seuraavia asioita: - tavaroiden vapaa liikkuvuus: osapuolten velvoitteiden noudattamisen seuranta ja keskusteleminen mahdollisesti esiin tulevista vaikeuksista teollisuustuotteita, tekstiilit sekä rauta- ja terästuotteet mukaan luettuina, koskevien kauppajärjestelyjen yhteydessä, - teollis- ja tekijänoikeuksien sekä kaupallisten oikeuksien kauppaan liittyvät näkökohdat, - julkisten hankintojen kauppaan liittyvät näkökohdat, - standardoinnin, varmentamisen, vaatimustenmukaisuuden arvioinnin ja markkinoiden valvonnan kauppaan liittyvät näkökohdat, - tulliyhteistyö sekä keskustelu kaikista alkuperäsääntöjen täytäntöönpanoon ja tarvittaessa keskinäistä avunantoa koskevaan pöytäkirjaan ja petostentorjunnanlausekkeeseen liittyvistä asioista sekä kaikista muista tullivalvonnan alan kannalta merkityksellisistä asioista, - tietojenvaihto yhteensopivuudesta ja kehityksestä verotuksen alalla. 3. Euroopan yhteisön ja entisen Jugoslavian tasavallan Makedonian kauppaa ja kaupan liitännäistoimenpiteitä koskevan väliaikaisen sopimuksen terästuotteita koskevaa pöytäkirjaa 2 täytäntöönpantaessa tämä työryhmä kokoontuu "rauta- ja terästuotteiden yhteydenpitoryhmänä".